OpenLLM-France/wikimedia huggingface dataset:
# The Penalty (1920ko filma)

The Penalty (euskaraz Zigorra) 1920ko Wallace Worsley estatubatuar zinema zuzendariak zuzendutako drama film mutu bat da. Gouverneur Morris idazlearen izenburu berdineko eleberri batean oinarritua dago. Lon Chaney, Charles Clary, Doris Pawn, Jim Mason eta Claire Adams aktoreek antzeztu zuten.

## Argumentua

Oharra: Atal honek istorio osoa edo amaiera argitzen du.
Blizzard (Lon Chaney) haurra zela behar gabe hankak moztu zizkion Ferris (Charles Clary) doktoreaz mendekatu nahi duen gangster bat da.

## Aktoreak

Kredituetan
* Charles Clary: Ferris doktorea
* Doris Pawn: Barbary Nell
* James Mason: Frisco Pete
* Lon Chaney: Blizzard
* Milton Ross: Lichtenstein
* Ethel Grey Terry: Rose
* Kenneth Harlan: Wilmot Allen doktorea
* Claire Adams: Barbara Ferris
Krediturik gabe
* Montgomery Carlyle: Iruzurgilea
* Cesare Gravina: Arte irakaslea
* Lee Phelps: Polizia
* Madlaine Traverse: Emakumea
* Edouard Trebaol: Bubbles
* Clarence Wilson: Iruzurgilea

## Kanpo estekak

* IMDBko fitxa irakurgai (Ingelesez)
* Datuak: Q1922615
* Multimedia: The Penalty (film) / Q1922615
# The Perfect Candidate

The Perfect Candidate (arabieraz: المرشحة المثالية‎) 2019ko Haifaa al-Mansour saudiarabiar zinema zuzendariaren film komikoa da.

## Sinopsia

Oharra: Atal honek istorio osoa edo amaiera argitzen du.
Maryamek gizarte matxistari aurre egin nahi dio, eta, xede horrekin, kanpaina bat abiaraziko du: besteak beste, emakumearen erabakietan familiak duen indarraren kontra borrokatuko da.

## Aktoreak

* Nora Al Awadh : Sara
* Dae Al Hilali : Selma
* Mila Al Zahrani : Maryam
* Khalid Abdulraheem : Abdulaziz

## Erreferentziak

* ↑ «The Perfect Candidate» Berria 2020-02-29 CC BY-SA 4.0 lizentziapean.

## Kanpo estekak

* Datuak: Q65954726
# The Perfect Host

The Perfect Host (euskaraz Apopilo Perfektua), 2010eko Nick Tomnay estatubatuarrak zuzendutako umore beltzezko thriller psikologiko bat da. Tomnay berak zuzendutako The Host (2001, Apopiloa) film laburrean oinarritua dago. David Hyde Pierce, Clayne Crawford eta Helen Reddy aktoreek antzeztu zuten.
2010eko Sundanceko Zinemaldian estreinatu zen.

## Argumentua

Oharra: Atal honek istorio osoa edo amaiera argitzen du.
Banku bat lapurtu ondoren, John Taylorren aurpegia inguruko telebista albistegi guztietan agertu da, hortaz denboraldi baterako eskutatzea erabakiko du. Los Angeles hiriko aberatsen auzo batean Warnick Wilson izeneko gizon baten lagun baten lagunaren plantak eginez lortuko du, anfitrioi perfektua. Bi gizasemeak afaltzen ari diren bitartean eta ardoa etengabe edanez, Wilson apopiloaren itxurek engainatu dezaketela jabetuko da.

## Aktoreak

* David Hyde Pierce: Warwick Wilson
* Clayne Crawford: John Taylor
* Helen Reddy: Cathy Knight, Warwicken bizilaguna
* Megahn Perry: Simone Demarchi, Johnen neskalaguna
* Joseph Will: Valdez detektibea
* Nathaniel Parker: Morton detektibea

## Kanpo estekak

* IMDBko fitxa irakurgai (Ingelesez)
* Datuak: Q6119733
# Thomas Cook

Thomas Cook (Melbourne, Derbyshire, 1808ko azaroaren 22a - Leicester, Ingalaterra, 1892ko uztailaren 18a) Thomas Cook & Son (Cook's Tours ezizenaz ezaguna) bidaia-agentziaren sortzailea izan zen. Thomas Cook AG izena hartu zuen Thomas Cook Group hartu aurretik.

## Bizitza

1841eko uztailaren 5an, Leicesterren (Ingalaterra) 570 lagun Loughboroughera joan ziren Midland Counties Railway konpainiaren pleitatutako trenean, biltzar antialkoholiko batean parte hartzeko. Itxuraz, historian iragarritako lehen tren bidaia izan zen eta, beraz, lehen bidaia antolatua. Thomas Cookek, behin, ia hamazortzi kilometro egin zituen oinez edari alkoholdunen aurkako bilera batera joateko, eta orduan bururatu zitzaion txangoa antolatzea. Ez dirudi lehen bidaia hark onura ekonomikorik ekarri zionik.
Horrek ez du esan nahi jarduera berritzaileari esker etorkizunean etekinik lortu ez zuenik. Burgesiari aisia-bidaia arin eta merkeak eskaintzeko negozioa zabaldu zuen berehala, beti ere trena baliatuta. 1851n 165.000 pertsona eraman zituen Londresko Erakusketa Unibertsalera eta, handik lau urtera, Leicesterretik Calaiserako txangoak antolatuta, kontinentera jauzi egin zuen bidaiariak Pariseko Erakusketara helarazteko.
1856an Europa Iparraldean barnako bira antolatu zuen. 1868an Harwich bidean bidaiarien zirkulazioa ustiatzeko esklusiba lortu zuen eta, berehala, baita Brenneroko portuaren eta Brindisiren arteko bidearena ere. Bide hura, Frantziaren eta Prusiaren arteko gerran, Cooken turismo enpresarentzat soilik egon zen irekita. Hotelekin hitzartutako bonuak ere alkoholaren aurkako militante honek asmatu zituen, bezeroen ordainketa errazteko.
Cookek 1864an Italiara lehen txangoa antolatu zuenean, zera esan zuen Blackwood´s Magazine aldizkariak: «Lotsarik gabeko gizon batek diru kopuru baten truk 40 edo 50 lagun Londrestik Napolira gidatzeko proiektua asmatu du. Haiek eraman, jatekoa eman eta dibertiarazteko konpromisoa bere gain hartzen du gizon horrek. Italiako hiriak mota horretako izakiz gainezka daude, zinez».
Egun Thomas Cook bidaia agentzia dago, hegazkin konpainia propioa eta guzti.

## Erreferentziak

* 1 2 3 4 5 Irazustabarrena, Nagore. (2011-03-03). «Thomas Cook, lehen bidaia agentea» Argia., CC-BY-SA lizentzia
* Datuak: Q328725
* Multimedia: Thomas Cook / Q328725
# Thomas Davenport

Thomas Davenport (Williamstown, Vermont, AEB, 1802ko uztailaren 9a - Salisbury, 1851ko uztailaren 6a) Estatu Batuetako asmalaria izan zen.

## Biografia

Errementaria zen lanbidez. 1831n, elektroimanekin saioak egiten hasi zen, eta, hala, lehen motor elektrikoa eraiki zuen 1834an. Bien bitartean, beste hainbat motor ere asmatu zituen; haietako bat trole elektrikoaren aitzindaria izan zen.
Aldizkari tekniko bat argitaratu zuen New Yorken 1839an, eta, horretarako, lehen prentsa elektrikoa erabili zuen, berak asmatua hura ere.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q1395527
# Thomas Dean (igerilaria)

Thomas William "Tom" Dean (Londres (Ingalaterra) (Erresuma Batua), 2000eko maiatzaren 2a) igeriketan aritzen den kirolari britainiarra da.

## Olinpiar Jokoak

2020ko Udako Olinpiar Jokoetan, Tokio 2020an (Tokio), bi domina eskuratu zituen: 200 m estilo librean, urrezkoa, 1.44,22ko denborarekin Duncan Scott herrikidearen (zilarrezkoa, 1.44,26koarekin) eta Fernando Scheffer brasildarraren (brontzezkoa, 1.44,66koarekin) aurretik sailkatuz. 4x200 m estilo libreko erreleboan, Erresuma Batuko taldearekin, urrezkoa, berriro, 6.58,58ko denborarekin, ROCeko taldearen (zilarrezkoa, 7.01,81ko denborarekin) eta Australiakoaren (brontzezkoa, 7.01,84koarekin) aurretik sailkatuz. Honako hauek osatu zuten taldea: Tom Dean, James Guy, Matt Richards, Duncan Scott eta Calum Jarvis-ek.

## Udako Olinpiar Jokoetako emaitzak

Udako Olinpiar Jokoak :
| Urtea | Lekua | Domina | Proba |
| 2020 | Tokio Japonia | 01 ! | 200 m estilo librea, gizonezkoa |
| 2020 | Tokio Japonia | 01 ! | 4x200 m estilo libreko erreleboa, gizonezkoa |

## Erreferentziak

* ↑ «Thomas Dean» olympedia.org 2021-10-27an begiratua. (Ingelesez)
* ↑ "Thomas Dean" Olympics.com 2021-10-27an begiratua
* ↑ 200 m estilo librea, emaitzak 2020 olympedia.org (Ingelesez)
* ↑ 4x200 m estilo libreko erreleboa, emaitzak 2020 olympedia.org (Ingelesez)

## Kanpo estekak

* Datuak: Q56020505
* Multimedia: Tom Dean / Q56020505
# Thomas Dekker

Thomas Dekker (Londres, Ingalaterra, 1572 - Londres, Ingalaterra, 1632ko abuztuaren 25a) idazle eta dramagile ingelesa izan zen.

## Biografia

Idazle baikorra izan zen, eta bere garaiko Londresko giro burgesa islatzen jakin zuen. Atxiloturik egon zen 1613tik 1616ra egin zituen zorrengatik.
Dekkerren eleberri pikareskoak errealismoz beterik daude. Drama nagusiak hauek dira: The Shoemaker´s Holiday (1599, Zapatagilearen oporra), Old Fortunatus (1600, Fortunato zaharra) eta The Bellman of London (1608, Londresko gau-zaindaria).

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
# Thomas De Quincey

Thomas Penson De Quincey (Greenheys, Manchester, 1785eko abuztuaren 15a - Edinburgo, 1859ko abenduaren 8a) idazle ingelesa izan zen.

## Bizitza

Merkatari baten semea zen, eta Londresa jo zuen aita hil zitzaionean. 1804. urtean hasi zen opioa hartzen, eta oso zalea izan zen bizitza guztian. London Magazine aldizkarian idatzi zituen bi artikulu (1821), eta liburu gisa argitaratu ziren hurrengo urtean: Confessions of an English Opium-eater (1822, «Opiozale ingeles baten aitorpenak»). Liburu honen argitalpen berriago eta osatuago bat eskaini zuen De Quinceyk berak 1856an.
The English Mail-Coach (1854, «Zaldi-gurdi ingelesa») liburua ametsetako munduan oinarritua da. De Quinceyk saiakera lan ugari eman zuen argitara hainbat aldizkaritan: On Murder as of the Fine Arts (1827, «Hilketa arte eder gisa»); Joan of Arc (1847, «Joana Arcekoa»), heroi frantsesaren zigorra arrazoitzen duen obra; Macbethi buruzko saiakera bat. Bere poema lirikoen bilduma Blackwood´s Magazine aldizkarian agertu zen 1845ean, Suspiria de Profundis izenburupean. Lakeko poetekin batera ibili zen (William Wordsworth, Samuel Taylor Coleridge, Robert Southey) eta harreman horren fruitu Reminiscences of the English Lake Poets (1834, «Lakeko Olerkari ingelesen oroitzapenak») kritika-liburu baliotsua idatzi zuen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q317160
* Multimedia: Thomas De Quincey / Q317160
# Thomas Couture

Thomas Couture (Senlis, 1815eko abenduaren 21a - Villiers-le-Bel, 1879ko martxoaren 30a) frantziar margolaria izan zen.
Parisko Arte Ederren Eskolan ikasi zuen eta 1837an Erromako Saria irabazi zuen. 1840an, Parisko Aretoan margolan historikoak eta generokoak erakusten hasi zen. Édouard Manet, Henri Fantin-Latour, John La Farge, Pierre Puvis de Chavannes, Karel Javůrek eta Joseph-Noël Sylvestre margolarien irakaslea izan zen.

## Iruditegia

* The Romans in their Decadence (1847)
* Portrait of a Seated Woman (1850-1855)
* Anselm Feuerbach (1852)
* The Supper after the Masked ball [1857]
* The Duel After the Masked Ball (1857)
* Daydreams (1859).
* A Lawyer Going to Court (1860s)
* The Thorny Path (1872)
* Autoerretratua

## Kanpo estekak

* Datuak: Q326434
* Multimedia: Thomas Couture / Q326434
# Tetsuro Uki

Tetsuro Uki (japonieraz: 浮氣 哲郎, Uki Tetsuro, 1971ko urriaren 4a -) Japoniako futbolari ohia eta entrenatzailea da.
Hainbat futbol taldetan jokatu du, esaterako JEF United Ichihara, Omiya Ardija, Montedio Yamagata, Oita Trinita, Shonan Bellmare eta Yokohama FC.
Entrenatzaile gisa Kataller Toyama taldeak zuzendu zituen.

## Kanpo loturak

* (Japonieraz) J.League Data Site
* (Japonieraz) J.League Data Site
* Datuak: Q3246141
# Tetsushi Yamakawa

Tetsushi Yamakawa (japonieraz: 山川 哲史, Yamakawa Tetsushi, 1997ko urriaren 1a -) Japoniako futbolaria da.
Hainbat futbol taldetan jokatu du, esaterako Vissel Kobe.

## Kanpo estekak

* (Japonieraz) J.League Data Site
* Datuak: Q64783513
# Tetsuro Miura

Tetsuro Miura (japonieraz: 三浦 哲郎, Miura Tetsuro, 1956ko apirilaren 12a - 2018ko apirilaren 28a) Japoniako futbolari eta entrenatzailea izan zen.
Entrenatzaile gisa Nagoya Grampus Eight taldeak zuzendu zituen.

## Kanpo loturak

* (Japonieraz) J.League Data Site
* Datuak: Q7706915
# Tetsuya Abe

Tetsuya Abe (japonieraz: 阿部 哲也, 1983ko ekainaren 24a - ) Japoniako futbolari ohia da.
Hainbat futbol taldetan jokatu du, esaterako Consadole Sapporo.

## Kanpo loturak

* (Japonieraz) J.League Data Site
* Datuak: Q3245481
# Tetsuya Chinen

Tetsuya Chinen (japonieraz: 知念 哲矢, Chinen Tetsuya, 1997ko azaroaren 8a -) Japoniako futbolaria da.
Hainbat futbol taldetan jokatu du, esaterako FC Ryukyu.

## Kanpo estekak

* (Japonieraz) J.League Data Site
* Datuak: Q87868435
# Tetsuro Ota

Tetsuro Ota (japonieraz: 太田 徹郎, 1989ko uztailaren 2a - ) Japoniako futbolaria da.
Hainbat futbol taldetan jokatu du, esaterako Montedio Yamagata eta Kashiwa Reysol.

## Kanpo loturak

* (Japonieraz) J.League Data Site
* Datuak: Q3081698
# Tetsuo Sugamata

Tetsuo Sugamata (japonieraz: 菅又 哲男, 1957ko azaroaren 29a - ) Japoniako futbolaria da.

## Selekzio nazionala

Japoniako selekzioarekin :
| Urtea | Partida | Gol |
| 1978 | 1 | 0 |
| 1979 | 0 | 0 |
| 1980 | 7 | 0 |
| 1981 | 3 | 0 |
| 1982 | 6 | 0 |
| 1983 | 5 | 0 |
| 1984 | 1 | 0 |
| Guztira | 23 | 0 |

## Kanpo loturak

* National Football Teams
* Japan National Football Team Database
* Datuak: Q2134629
# Tetsushi Kondo

Tetsushi Kondo (japonieraz: 近藤 徹志, 1986ko azaroaren 4a - ) Japoniako futbolaria da.
Hainbat futbol taldetan jokatu du, esaterako Ehime FC eta Fagiano Okayama.

## Kanpo loturak

* (Japonieraz) J.League Data Site
* Datuak: Q3302487
# Tetsuto Yamada

Tetsuto Yamada, japonieraz 山田 哲人, (Toyooka, Hyōgo (prefektura), 1992ko uztailaren 16a), beisbolean lehiatzen den kirolari japoniarra da.
2020ko Udako Olinpiar Jokoetan, Tokio 2020an (Tokio), esku hartu zuen, eta urrezko domina lortu zuen Japoniako taldearekin, AEB eta Dominikar Errepublikaren aurretik.
Taldea, honako hauek osatzen zuten: Kōyō Aoyagi, Suguru Iwazaki, Masato Morishita, Hiromi Itoh, Yoshinobu Yamamoto, Masahiro Tanaka, Yasuaki Yamasaki, Ryoji Kuribayashi, Yūdai Ōno, Kodai Senga, Kaima Taira, Ryutaro Umeno, Takuya Kai, Tetsuto Yamada, Sōsuke Genda, Hideto Asamura, Ryosuke Kikuchi, Hayato Sakamoto, Munetaka Murakami, Kensuke Kondo, Yuki Yanagita, Ryoya Kurihara, Masataka Yoshida eta Seiya Suzuki-k.

## Nazioarteko emaitzak

Udako Olinpiar Jokoak :
| Urtea | Lekua | Domina | Proba |
| 2020 | Tokio Japonia | 01 ! | Gizonezkoa. |

## Erreferentziak

* ↑ Tetsuto Yamada olympedia.org (Ingelesez)

## Kanpo estekak

* Datuak: Q11470268
* Multimedia: Tetsuto Yamada / Q11470268
# Tetsuya Asano

Tetsuya Asano (japonieraz: 浅野 哲也, 1967ko otsailaren 23a - ) Japoniako futbolari ohia da.

## Selekzio nazionala

Japoniako selekzioarekin :
| Urtea | Partida | Gol |
| 1991 | 2 | 0 |
| 1992 | 3 | 0 |
| 1993 | 0 | 0 |
| 1994 | 3 | 1 |
| Guztira | 8 | 1 |

## Kanpo loturak

* National Football Teams
* Japan National Football Team Database
* (Japonieraz) J.League Data Site
* (Japonieraz) J.League Data Site
* Datuak: Q2463351
# Tinta txinatar

Tinta txinatarra edo Txinako tinta, batez ere, kaligrafia txinatarrean, japoniarrean eta korearrean erabiltzen den tinta mota bat da. Marrazketa teknikoan eta Sumi-e (墨 絵) marrazketan gehien erabiltzen dena da. Geroago Japoniara iritsi zen XIV. mendean Muromatxi Aroan eta tintazko pintura monokromatikoak egiteko erabili zen, Txinako kulturaren eragin sakona zeuzkatenak eta Zen monjeek, Sumi-e teknikariaren sortzaileek, hedatu zutena.

## Prestaketa

Txinako tinta txipiroi tintaz eta ikatz partikulez osatuta dago. Ikatza oso xehatutako erretxina gutxiko zuhaitzen adarren egosketatik dator, edo landare-olioen (hidrokarburoak) errekuntza-kedarretik, ikatz-pigmentu beltza sortzen dutenak. ura eta proteina-kola aglutinatzaile batekin, gelatinarekin, partikulak esekiduran mantentzen dituena. Tradizionalki, oreinkumeen adarretako kolarekin egindako tinta kalitate handienekoa zen purutasunagatik.

## Kanpo estekak

* Datuak: Q12981547
* Multimedia: India ink / Q12981547
# Tintaroi

Tintaroi uretan urtzen den hauts urdin amorfoa da; urtuta dagoenean (tintaroi tindagaia), disoluzioaren pH-aren arabera hartzen du kolorea: gorria pH-a 4,5 denean, eta urdina pH-a 8,3 denean.
Zenbait likenetatik (Roccella tinctoria, Roccella fuciformis, Variolaria dealbata, Roccella montagnei, Dendrographa leucophoea...) lortzen da, amoniakoarekin eta potasarekin tratatuz eta ondoren orea hartzituz.
Doitasun handirik behar ez denean erabiltzen da analisi kimikoetan.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q185082
# Tintazko inprimagailu

Tintazko inprimagailuek tamaina desberdinetako tinta-tantak paperera botatzen dituzte. Publiko orokorrarentzat gaur egungo inprimagailu ezagunenak dira kostu baxuko kalitateko inprimatze-gaitasunagatik. Bere inprimatze-abiadura baxua edo higaduraren ondoriozko mantentze-kostu handia ez dira faktore garrantzitsuak, ingurune horietan egiten diren kopia kopurua txikia baita. Bere batez besteko bereizmena 600 DPI-koa da (puntu hazbeteko).

## Historia

XX. mendean sortu zen tintazko inprimaketaren kontzeptua, eta teknologia 1950eko hamarkadaren hasieran hasi zen garatzen. 1970eko hamarkadaren amaiera aldera, ordenagailuz sortutako irudi digitalak erreproduzi ditzaketen tintazko inprimagailuak garatu zituzten batez ere Epson-ek, Hewlett-Packard-ek (HP) eta Canon-ek. Merkatu globalean, lau fabrikatzailek dituzte tintazko inprimagailuen salmenta gehienak: Canon, HP, Epson eta Lexmark, IBMren 1991ko spin-off bat.

## Funtzionamendua

Tintazko inprimaketa, laser bidezko inprimaketa bezala, buruak paperarekin kontakturik ez duen metodoa da, beste forma ez hain aurreratuak atera baino askoz lehenago asmatu zena, ikerketa eta esperimentazio faltagatik.
Tinta inprimatzeko buruan dauden pitek igortzen dute. Inprimatzeko buruak orria marra horizontaletan eskaneatzen du, motor bat erabiliz alboetara mugitzeko eta beste bat papera urrats bertikaletan elikatzeko. Paper zati bat inprimatzen da, gero papera mugitzen da, zati berri baterako prest. Prozesua bizkortzeko, inprimatzeko buruak ez du pixel-lerro bakarra inprimatzen pase bakoitzean, baizik eta pixel-lerro bertikal bat aldi berean. Tinta ordezka daitezkeen kartutxoetatik lortzen da.
Inprimagailu batzuek bi kartutxo erabiltzen dituzte, bat tinta beltzerako eta bestea kolorerako, non oinarrizko hiru koloreak aurkitu ohi diren. Inprimagailu hauek erabilerrazak izatearen bertutea dute, baina, aitzitik, kolore bat bestea baino gehiago erabiltzen badugu, hiru koloreetakoren bat agortzen denean kartutxoa ordezkatzera behartuta egongo gara, gainerako konpartimentuetan oraindik beste koloretako tinta geratzen zaigun arren. Azken urteotan, desabantaila hori merkatuan kolore indibidualdun tinta-kartutxoak erabiltzen dituzten inprimagailuen agerpenarekin konpondu da, eta horrek baliabideen aurrezpen handia suposatzen du, kolore guztietako tintaren errendimendu maximoa aprobetxatzea ahalbidetzen duelako, agortuta dagoen kartutxoa bakarrik ordezkatu behar dugu.
Belaunaldi berriko inprimagailu gehienek kolore bakoitzerako kartutxo indibidualak erabiltzen dituzte, eta horri esker erabiltzaileak agortzen den kolorea bakarrik ordeztu dezake. Horrez gain, tonu argiak eta ilunak hobetzeko, argazki-inprimagailu berriek hamabi kolore ezberdin dituzte gehienez (magenta argia, zian argia, beltz argia, itsas urdina, laranja, gorria eta berdea, besteak beste).

## Erreferentziak

* ↑ IBM Archives: 1990s. 03.ibm.com.

## Kanpo estekak

* Datuak: Q108766
* Multimedia: Inkjet printers / Q108766
# Tinta ikusezin

Tinta ikusezina dagokion erreaktiboa ezarri arte, paper batean marraztutakoa edo idatzitakoa ikusten uzten ez duen tinta da. Normalean, erreaktibo horiek agente kimikoak edo beroa izan daitezke.
Tinta ikusezinik sinpleena limoi-zukua da. Limoi-zukuarekin paper batean idatziz, beroarekin erreakzionatzen duen tinta ikusezina lortzen da.

## Kanpo estekak

* Datuak: Q1136406
# Tintagel

Tintagel (ingelesez tɪnˈtædʒəl ahoskatua) edo Trevena, kornubieraz: Tre war Venydh, Kornuallesko parrokia zibila da. Atlantiar kostaldearen iparraldean kokatua, Tintagel herrixka eta gertu duen Tintagel gaztelua, Artur erregearen eta mahai biribileko zaldunen elezaharrarekin estuki lotuak dira. Gauza beragatik, eskualde honetan, atrakzio turistiko handi bat da.
Egungo Tintagel, jatorrian, Trevena bezala ezagutua zen, kornubieraz: Tre war Venydh. Lehen aldiz, Artur erregearen jatorriaren balizko tokietako bat bezala aipatu zuen Godofredo Monmouthekoa historialari galestarrak bere Historia Regum Britanniae lanean, XII. mendean. Lord Alfred Tennyson olerkariak ere modu berean lotu zuen Tintagel Artur erregearekin, Erregearen maitasunak izeneko bere lanean.

## Leku interesgarriak

* Tintagel gaztelua

## Kanpo estekak

* Datuak: Q748777
* Multimedia: Tintagel / Q748777
# Tintern

Tintern, galesez: Tyndyrn, Galesko udalerri eta komunitate bat da, Monmouthshire konderrian.

## Kanpo estekak

* Datuak: Q2243491
* Multimedia: Tintern / Q2243491
# Tinta bateragarri

Tinta bateragarria deitzen zaio inprimagailu-marken jatorrizko kontsumigarriaren ordezko tinta-kartutxoari edo betetze-kitari. Normalean jatorrizko kontsumigarrien tinta nahiko garestia izan ohi da, litroak 2.000-3.000 € balio duela kalkulatzen da. Hori dela eta, tinta ekoizten duten fabrikatzaileak agertu dira kostu baxuagoan.
Inprimagailuen fabrikatzaileek ohartarazten dute arazoak sor ditzaketela inprimagailuan edo inprimatze-kalitatea murriztu dezaketela. Tinta klonikoen fabrikatzaileek, tinta bateragarriak ere deituak, erantzuten dute kalitatezko tintak bilatzea eta edozer tinta ez erostea emaitza onak lor ditzakeela, diru asko aurreztuz, eta ez dutela inprimagailuaren bermea baliogabetzen. Kartutxo bateragarriak erabiltzea ingurumen-onura ere bada, tinta bateragarria birziklatutako edo birfabrikatutako kartutxoetan ere aurkitzen baita. Gainera, kasurik txarrenean kartutxoa eta bere buruak bakarrik honda ditzakezu, hurrengo tinta-kartutxoarekin aldatuko direnak. Inprimaketa-buru trukagarriak ez dituzten beste inprimagailu batzuek konponketa garestiagoa behar izan dezakete inprimaketa-buru horiek huts egiten badute.Hala ere, kasu gehienetan arazoa konpontzen duten injektoreak garbitzeko likidoak daude.
Buruak beste arrazoi batzuengatik ere honda daitezke, bai tinta ofizialarekin, bai tinta bateragarriarekin: noizean behin erabiltzen ez badira tinta lehorrengatik hondatu daitezke, gainera tintarik ez dagoenean inprimatzen saiatzen bazara, buruak erre daitezke. Normalean kartutxo batzuen ondoren, beste inprimagailu baten kostu baliokidea konpentsatzen hasten zara jatorrizko kartutxoen eta kartutxo bateragarrien arteko alde handia dela eta.
Brasilgo "Centro de Pesquisas do Instituto Mauá de Tecnologia" (IMT) erakundeak egindako ikerketa bat ere bada ondorioztatu zuena inprimaketa hobea izan zitekeela tinta bateragarriarekin. Azterketa tinta fabrikatzaile batek eskatu bazuen ere.

## Erreferentziak

* ↑ «Aclantis - Cartuchos Reciclados de Tinta...» web.archive.org 29 de septiembre de 2007.

## Kanpo estekak

* Datuak: Q3242211
# Tintagel gaztelua

Tintagel gaztelua Ingalaterrako Kornualles eskualdean dagoen Tintagel udalerrian kokatzen den Tintagel uharteko gaztelu baten hondakin multzoa bat da. Izatez 'uhartea' itsasoaren higaduraren mende dagoen penintsula bat da.

## Kondaira

Batzuen ustez leku honetan erromatar gotorleku bat zegoen, nahiz eta gaur egungo gazteluaren hondakinak XIII. mendetik aurrera datatuak egon.
Usadioz eta Arturiar zikloari batu asmoz, gaztelu hau Artur erregeari loturik legoke, ohituraren arabera pertsonai mitiko honen jaiolekua eta bere aita Uther Pendragonen jabetzako gaztelua litzateke, Ingalaterrako Ondare Historikoaren barnean dago eta turismo gune garrantzitsua ere bada.

## Iruditegia

* Hondakinak
* Tintagel gaztelua
* Atea
* Hondakinak

## Kanpo estekak

* Tintagel gaztelua Ingalaterrako Ondarearen webgunean (Ingelesez)
* Tintagel udalerria eta gazteluari buruzko orrialdea (Ingelesez)
* Datuak: Q934922
* Multimedia: Tintagel Castle / Q934922
# Tintamarre uhartea

Tintamarre uhartea, Frantziako itsasoaz haratagoko San Martin kolektibitateko uharte bat da.
* Datuak: Q1571601
* Multimedia: Île Tintamarre / Q1571601
# Tintah (Minnesota)

Tintah Minnesotako hiri bat da. Traverse konderrian kokatua dago. 2010ean 63 biztanle zituen, 1,96 kilometro koadrotan banatuta.

## Ikus, gainera

* Traverse konderria

## Kanpo estekak

* Datuak: Q1007018